धालभूमगढ़ प्रखंड में सबरों के लिए चालू की गई डाकिया योजना फेल साबित हो रही है। जुगीशोल पंचायत के तिलाबनी के सबरों को आज भी सरकार की डाकिया योजना के तहत खाद्यान्न नहीं मिल रहा है। उन्हें या तो डीलर के पास जाना पड़ता है या ब्लॉक आना पड़ता है, तभी उन्हें अनाज मिलता है। मंगलवार को पंसस सह झामुमो प्रखंड अध्यक्ष चैतन मुर्मू के नेतृत्व में सबर बस्ती के महिला पुरुष सीओ सह प्रभारी एमओ के पास पहुंचे।